ข้อบังคับ กข้อบังคับ ก.อ.ว่าด้วยระเบียบการประชุมและการลงมติ พ.ศ. ๒๕๔๘ อาศัยอำนาจตามความในมาตรา ๒๐ วรรคหก แห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑ ก.อ. ออกข้อบังคับว่าด้วยระเบียบการประชุมและการลงมติไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับ ก.อ. ว่าด้วยระเบียบการประชุมและการลงมติ พ.ศ. ๒๕๔๘ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑ประธานในที่ประชุม อำนาจและหน้าที่ของประธาน ก.อ.และหน้าที่ของเลขานุการ ก.อ. ข้อ ๓ ให้ประธาน ก.อ. เป็นประธานในที่ประชุม ก.อ.ในกรณีที่ประธานไม่มาประชุม ไม่อยู่ในที่ประชุมจนไม่อาจดำเนินการประชุมต่อไปได้หรือไม่อาจปฏิบัติหน้าที่ได้ให้รองประธานเป็นประธานในที่ประชุม ถ้าประธานและรองประธานไม่มาประชุม หรือไม่อาจปฏิบัติหน้าที่ได้ให้กรรมการอัยการในที่ประชุมเลือกกรรมการอัยการคนหนึ่งเป็นประธานข้อ ๔ ประธาน ก.อ. มีอำนาจและหน้าที่ดังนี้(๑) เรียกประชุม ก.อ. หรือสั่งให้เลขานุการ ก.อ. เรียกหรือนัดประชุมก.อ.(๒)ควบคุมและดำเนินการประชุมให้เป็นไปโดยเรียบร้อย(๓) รักษาความสงบเรียบร้อยในที่ประชุม ก.อ.(๔) แต่งตั้งบุคคลหรือคณะบุคคลเพื่อดำเนินการตามมติของที่ประชุม(๕) อำนาจและหน้าที่อื่นตามที่มีกฎหมายบัญญัติไว้หรือตามที่กำหนดไว้ในข้อบังคับนี้ข้อ ๕ ให้เลขานุการ ก.อ. เป็นเลขานุการในที่ประชุมก.อ. โดยมีหน้าที่ดังนี้(๑) ดำเนินการเรียกหรือนัดประชุม ก.อ. ตามคำสั่งของประธานก.อ.(๒) จัดระเบียบวาระการประชุม และจัดเตรียมสรรพเอกสารที่เกี่ยวกับการปฏิบัติหน้าที่ของก.อ. ในที่ประชุม(๓) เสนอให้มีการเลือกประธานในที่ประชุมตามข้อ ๓ วรรคสอง(๔) ช่วยประธานในที่ประชุมในการนับคะแนนเสียง(๕) รับผิดชอบและควบคุมการทำรายงานการประชุม(๖) แจ้งหรือยืนยันมติของที่ประชุมไปยังผู้ที่เกี่ยวข้อง(๗) ปฏิบัติการตามที่กำหนดไว้ในกฎหมาย ข้อบังคับ หรือตามที่ประธานในที่ประชุมก.อ. มอบหมายหมวด ๒การประชุม ก.อ. ข้อ ๖ ในการประชุม ก.อ. ผู้ที่จะอยู่ในที่ประชุมได้ก็เฉพาะแต่ก.อ. เลขานุการ ก.อ. ผู้ช่วยเลขานุการ ก.อ. และผู้ที่ได้รับอนุญาตจากประธานในที่ประชุมข้อ ๗ ในการประชุม ก.อ. ย่อมเป็นไปตามกำหนดที่ประธานก.อ. เรียกประชุมไว้ แต่ประธาน ก.อ. จะสั่งงดการประชุมตามที่เรียกหรือนัดไว้แล้วก็ได้เมื่อเห็นว่าไม่มีเรื่องที่สมควรจะบรรจุเข้าระเบียบวาระการประชุมในกรณีที่ประธาน ก.อ. เห็นสมควรเรียกประชุมเป็นพิเศษก็ให้เรียกประชุมได้ในระหว่างที่ประธาน ก.อ. พ้นจากตำแหน่งและไม่มีรองประธานก.อ. ทำหน้าที่ประธาน ก.อ. กรรมการอัยการจำนวนไม่น้อยกว่าสองคน อาจเข้าชื่อกันเรียกประชุมก.อ. เพื่อดำเนินการตามมาตรา ๑๕ ทวิ แห่งพระราชบัญญัติระเบียบข้าราชการฝ่ายอัยการ พ.ศ.๒๕๒๑ ได้ โดยแจ้งให้เลขานุการ ก.อ. ออกหนังสือนัดประชุมข้อ ๘ การนัดประชุมให้นัดล่วงหน้าไม่น้อยกว่าสามวันประธาน ก.อ. จะนัดล่วงหน้า น้อยกว่านั้นก็ได้เมื่อเห็นว่าเป็นเรื่องด่วนเรื่องจำเป็นหรือมีเหตุสมควรประการอื่นข้อ ๙ให้เลขานุการ ก.อ. ส่งระเบียบวาระการประชุมกับเอกสารที่เกี่ยวข้องไปให้กรรมการอัยการก่อนวันนัดประชุมไม่น้อยกว่าสามวันเว้นแต่เป็นกรณีตามข้อ ๘ วรรคสอง และหากมีเหตุจำเป็นจะส่งเพิ่มเติมอีกในเวลาใดก็ได้ตามที่เห็นสมควรข้อ ๑๐ การจัดระเบียบวาระการประชุมให้จัดลำดับดังนี้(๑) เรื่องที่ประธานจะแจ้งต่อที่ประชุม(๒) รับรองรายงานการประชุม(๓) เรื่องแจ้งเพื่อทราบ(๔) เรื่องที่ค้างพิจารณา(๕) เรื่องที่เสนอใหม่(๖) เรื่องอื่น ๆในกรณีที่ประธาน ก.อ. เห็นสมควรจะจัดลำดับระเบียบวาระการประชุมเป็นอย่างอื่นก็ได้ข้อ ๑๑ ให้ผู้มาประชุมลงลายมือชื่อในบัญชีรายชื่อผู้มาประชุมที่จัดเตรียมไว้ก่อนเข้าประชุมทุกครั้งกรรมการอัยการผู้ใดไม่อาจมาประชุมตามที่กำหนด ให้แจ้งต่อประธานก.อ. ก่อนเริ่มการประชุมข้อ ๑๒ การประชุมของ ก.อ. ต้องมีกรรมการอัยการมาประชุมไม่น้อยกว่าเจ็ดคนจึงจะเป็นองค์ประชุมในการประชุมของ ก.อ. ถ้ามีการพิจารณาเรื่องเกี่ยวกับกรรมการอัยการผู้ใดโดยเฉพาะผู้นั้นไม่มีสิทธิเข้าประชุมและลงมติในเรื่องนั้น และมิให้นับผู้นั้นเป็นองค์ประชุมในเรื่องนั้นด้วยเมื่อพ้นกำหนดเวลานัดประชุมไปสามสิบนาทีแล้วจำนวนกรรมการอัยการยังไม่ครบองค์ประชุมประธานในที่ประชุมจะสั่งให้เลื่อนการประชุมไปก็ได้ข้อ ๑๓ ในการประชุม ก.อ. ให้ที่ประชุมพิจารณาไปตามลำดับที่จัดไว้ในระเบียบวาระการประชุมทุกเรื่องการเปลี่ยนลำดับระเบียบวาระการประชุม การเลื่อนการประชุม หรือการปิดประชุมหรือการยกเลิกประชุมก่อนเสร็จสิ้นระเบียบวาระการประชุมจะกระทำได้โดยความเห็นชอบของที่ประชุมเท่านั้นหมวด ๓การลงมติ และการตีความ ข้อ ๑๔ การลงมติของที่ประชุมให้ถือเสียงข้างมาก กรรมการอัยการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดการออกเสียงลงมติให้กระทำโดยเปิดเผย เว้นแต่ที่ประชุมโดยเสียงข้างมากมีมติให้กระทำโดยวิธีการลงคะแนนลับส่วนวิธีการลงคะแนนลับให้เป็นไปตามที่ประธานกำหนดหากกรณีจำเป็นเร่งด่วน กรรมการอัยการอาจลงมติโดยใช้มติเวียนก็ได้ข้อ ๑๕ ประธานในที่ประชุมจะสั่งให้รวมหรือแยกประเด็นในการพิจารณาหรือลงมติก็ได้เว้นแต่ที่ประชุมเห็นเป็นอย่างอื่นข้อ ๑๖ ถ้ามีปัญหาที่จะต้องตีความข้อบังคับนี้ ให้เป็นอำนาจของที่ประชุมที่จะวินิจฉัยและเมื่อที่ประชุมลงมติวินิจฉัยเป็นประการใดแล้วให้ถือว่าคำวินิจฉัยนั้นเป็นอันเด็ดขาดหมวด ๔การเผยแพร่รายงานการประชุม ข้อ ๑๗ ให้เลขานุการ ก.อ. จัดทำรายงานการประชุม ก.อ.โดยบันทึกประเด็นที่ประชุมพิจารณาพร้อมด้วยความเห็นทั้งที่เป็นความเห็นของเสียงข้างมากและความเห็นของเสียงข้างน้อยและมติของ ก.อ.ข้อ ๑๘ ให้ทำสำเนารายงานการประชุมของ ก.อ. ซึ่งที่ประชุมรับรองแล้วไว้อย่างน้อยสองชุดณ สำนักงานอัยการสูงสุด เพื่อเผยแพร่ต่อข้าราชการอัยการรายงานการประชุมของ ก.อ. ทุกครั้งจะต้องมีรายชื่อกรรมการอัยการที่มาประชุมและที่ไม่มาประชุมข้อ ๑๙ การงดเผยแพร่รายงานการประชุมทั้งหมดหรือบางส่วนในกรณีที่อาจเป็นที่เสียหายแก่ทางราชการหรืออาจกระทบกระเทือนต่อสิทธิของบุคคลใด ให้เป็นไปตามมติของที่ประชุมประกาศ ณ วันที่ ๒๓ ธันวาคม พ.ศ. ๒๕๔๘พิมล รัฐปัตย์ประธาน ก.อ.ดลธี/ผู้จัดทำ๑๐ กันยายน ๒๕๕๓เอกฤทธิ์/ผู้ตรวจ๑๘ พฤศจิกายน ๒๕๕๓[๑] ราชกิจจานุเบกษา เล่ม ๑๒๒/ตอนพิเศษ ๑๕๐ ง/หน้า ๑๐/๒๘ ธันวาคม ๒๕๔๘